На основу члана 3. Правилника о поступку јавног увида, презентацији и јавној расправи о студији о процени утицаја на животну средину ("Службени гласник РС", бр. 69/05), шаљемо вам студију о процени утицаја на животну средину Пројекта Изградње трансфер станице са рециклажним центром за општину Апатин на к.п. бр. 8758/2, 9026, 10222, 10203/2, 9028, 9038, 9042, 9043 и 10144 КО Апатин, на територији општине Апатин.

Носилац пројекта је Општина Апатин, улица Српских владара бр. 29, Апатин.

Додатне информације у вези поднетог захтева могу се добити радним данима од 10 h до 14 h у просторијама Покрајинског секретаријата за урбанизам и заштиту животне средине, Булевар Михајла Пупина 16, Нови Сад (приземље, канцеларија бр. 46) и на сајту овог органа [www.ekourbapv.vojvodina.gov.rs](http://www.ekourbapv.vojvodina.gov.rs). Јавни увид је до 29.10.2025. године. Јавна расправа и презентација одржаће се 30.10.2025. године у згради Општинске управе Апатин, Српских владара бр. 29 у Апатину у 12h.

Позивамо вас да нам, као заинтересовани орган, дате своје мишљење о поднетом захтеву, за време трајања јавног увида, односно у року од 40 дана од дана пријема овог обавештења, и на тај начин нам помогнете при доношењу одлуке. Своје мишљење на изложену студију о процени утицаја можете доставити на адресу Покрајинског секретаријата, у писменој или електронској форми.

У циљу организовања одговарајућих услова за одржавање јавне расправе и презентације, неопходно је да сви заинтересовани најаве своје учешће телефонским путем +381 21 487 46 90 или путем електронске поште на e-mail: [ekourb@vojvodina.gov.rs](mailto:ekourb@vojvodina.gov.rs).